
Ústredie práce, sociálnych vecí a rodiny

Číslo výberového konania: VK/2026/3

Názov projektu: Rozvoj výkonu opatrení sociálnoprávnej ochrany detí a sociálnej kurately II

Funkcia:  Zamestnanec/zamestnankyňa vykonávajúci/vykonávajúca opatrenia SPOD a SK v prirodzenom rodinnom prostredí klientov v rámci Národného projektu Rozvoj výkonu opatrení sociálnoprávnej ochrany detí a sociálnej kurately – terénny sociálny pracovník/ terénna sociálna pracovníčka  pre prácu s plnoletou fyzickou osobou

Počet voľných pracovných miest: 1 (doba určitá počas realizácie národného projektu;
predpokladaný nástup 09/2026)

Trvanie pracovného pomeru: doba určitá, na zastupovanie počas materskej a rodičovskej dovolenky,  najdlhšie do 30.11.2026


Organizačný útvar: Úrad práce, sociálnych vecí a rodiny Humenné, odbor sociálnych vecí a rodiny, oddelenie sociálnoprávnej ochrany detí a sociálnej kurately

Miesto výkonu práce: Úrad práce, sociálnych vecí a rodiny Humenné, Kukorelliho 1, 066 70 Humenné

Charakteristika práce: Sociálna práca a poradenstvo pre fyzické osoby pri výkone opatrení sociálnoprávnej ochrany detí a sociálnej kurately, v zariadení sociálnych služieb alebo                    v zariadení sociálnoprávnej ochrany detí a sociálnej kurately.

Rámcový opis pracovných činností: 
· samostatná terénna práca zameraná na zhromažďovanie podkladov k zhodnocovaniu životnej situácie plnoletej fyzickej osoby, 
· participácia na tvorbe plánu sociálnej práce s plnoletou fyzickou osobou,
· samostatné plnenie úloh plánu sociálnej práce s plnoletou fyzickou osobou, vrátane samostatného výkonu  odborných metód práce na účely zabraňovania vzniku, pretrvávania a opakovania sociálno-patologických javov, rozvoja pozitívnych vlastností klienta a prevencie psychických a sociálnych patologických javov, 
· poskytovanie pomoci plnoletej fyzickej osobe, a to najmä pri uľahčení návratu do rodiny, pracovnom uplatnení, hľadaní bývania, hľadaní možnosti pokračovať v ďalšej príprave na povolanie a pri riešení osobných problémov a vzťahových problémov,
· motivácia plnoletej fyzickej osoby k aktívnemu prístupu pri hľadaní zamestnania a k získavaniu alebo udržaniu pracovných zručností a spôsobilostí,
· spolupráca so subjektmi, ktoré sa podieľajú na pomoci plnoletej fyzickej osobe, pre ktorú sú vykonávané opatrenia sociálnej kurately pre plnoletých,
· administratívne úkony spojené s výkonom činnosti.
Informácia o odmeňovaní: platová trieda 7 - tarifný plat bude určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov 
Rozpätie nástupnej odmeny: tarifný plat od 973,00 EUR do 1 167,50 EUR v sume platovej tarify ustanovenej pre 7. platovú triedu pre najnižší a najvyšší platový stupeň, do ktorého bude zamestnanec/zamestnankyňa zaradený/á v závislosti od dĺžky započítanej praxe podľa § 6 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. Možnosť priznať osobný príplatok na ocenenie mimoriadnych osobných schopností alebo dosahovaných pracovných výsledkov do sumy maximálnej výšky funkčného platu stanovenej v rámci príslušného národného projektu (t. j. do sumy 1 300,00 EUR). 
Plnenia poskytované podľa kolektívnej zmluvy: skrátenie týždenného pracovného času, zavedenie pružného pracovného času, zvýšenie základnej výmery dovolenky, platené pracovné voľno nad rozsah ustanovení Zákonníka práce (napr. sick days, v prvý deň školského roka na sprevádzanie dieťaťa do prvého až štvrtého ročníka základnej školy, pri preventívnej lekárskej prehliadke u všeobecného lekára alebo zubného lekára, pri úmrtí rodinného príslušníka), odmena pri dosiahnutí 50 rokov a 60 rokov veku zamestnanca/zamestnankyne, odmena pri prvom skončení pracovného pomeru po preukázaní nároku na predčasný starobný dôchodok, starobný dôchodok alebo invalidný dôchodok, ak pracovný pomer zamestnanca/zamestnankyne u zamestnávateľa trval najmenej jeden rok, odstupné a odchodné nad zákonný rámec, príspevky zo sociálneho fondu (na stravovanie, na sociálnu výpomoc), príspevok zamestnávateľa na doplnkové dôchodkové sporenie, poskytovanie stravovania počas čerpania dovolenky a počas  NP Rozvoj výkonu opatrení sociálnoprávnej ochrany detí a sociálnej kurately II, Kód projektu: 401405DWX8 prekážky v práci na strane zamestnanca/zamestnankyne z dôvodu ošetrenia alebo vyšetrenia v zdravotníckom zariadení.

POŽIADAVKY NA ZAMESTNANCA/ZAMESTNANKYŇU:

Požadované vzdelanie uchádzača/uchádzačky: minimálne ukončené vysokoškolské vzdelanie II. stupňa v študijnom odbore sociálna práca (§ 5 a § 45 zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov), právo, psychológia, politické vedy v študijnom programe zameranom na  verejnú politiku a verejnú správu  alebo učiteľstvo a pedagogické vedy, alebo v študijných odboroch podľa § 93 zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov. 
 
Prax: nevyžaduje sa. 
Počítačové a iné znalosti: Microsoft Office Word, Microsoft Office Excel, Microsoft Office Outlook, Microsoft  Powerpoint, Internet na pokročilej úrovni.
Iné znalosti: vodičský preukaz skupiny B výhodou, aktívny vodič

Jazykové znalosti: výhodou je ovládanie jazyka národnostnej menšiny žijúcej v územnom obvode úradu PSVR, výhodou je znalosť ukrajinského jazyka

Požadované schopnosti a osobnostné vlastnosti: flexibilita a otvorenosť pre prácu v špecifických podmienkach, angažovanosť pre sociálnu prácu s ohrozenou a dysfunkčnou rodinou, zvládanie stresu a záťažových situácií, schopnosť efektívnej komunikácie s rizikovou klientelou a participujúcimi inštitúciami, jasné a zrozumiteľné vyjadrovanie, podporné, empatické a asertívne vystupovanie, záujem o odborný rast, schopnosť vyjednávania, advokácie záujmov klienta, facilitačné zručnosti, empatia, zdravá sebareflexia a altruizmus, vnútorná vyrovnanosť, schopnosť konštruktívne riešiť konfliktné situácie, systematicky si organizovať prácu, schopnosť motivovať a získať si pre spoluprácu všetkých členov rodiny. Uchádzač o pozíciu by mal byť citlivý na kultúrne špecifiká prostredia, v ktorom sa klient pohybuje a pristupovať k nim s rešpektom.

Požadované odborné znalosti:
· zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, 
· zákon č. 36/2005 Z. z. o rodine a o zmene a doplnení niektorých zákonov v znení neskorších predpisov, 
· Dohovor o právach dieťaťa, 
· metódy a prístupy v sociálnej práce,
· zákon č. 71/1967 Zb. o správnom konaní v znení neskorších predpisov.
Kontakt pre poskytnutie informácií:  
Meno a priezvisko kontaktnej osoby: Mgr. Silvia Baulovičová
Telefón: 057/2440120
E-mail: silvia.baulovicova@upsvr.gov.sk

Adresa zamestnávateľa:  Úrad práce, sociálnych vecí a rodiny Humenné, Kukorelliho 1, 066 70 Humenné
Požadované doklady pre prihlásenie sa do výberového konania pre zamestnanca/zamestnankyňu pri výkone práce vo verejnom záujme:

· písomnú žiadosť o zaradenie do výberového konania s uvedením čísla výberového konania,
· motivačný list, 
· kópia vysvedčenia, diplomu alebo iného rovnocenného dokladu o najvyššom dosiahnutom vzdelaní, 
· profesijný štruktúrovaný životopis vo formáte EUROPASS, 
· písomné čestné vyhlásenie o bezúhonnosti,
· písomné čestné vyhlásenie o pravdivosti všetkých údajov uvedených v kópii diplomu, profesijnom štruktúrovanom životopise.
Termín podania žiadosti o zaradenie do výberového konania je do 17.08.2026.
V určenom termíne ich zasielajte na adresu zamestnávateľa alebo e-mailom, ktoré sú  uvedené v texte inzerátu. Rozhodujúci je dátum podania na poštovú prepravu, dátum podania v podateľni úradu alebo dátum odoslania e-mailu. Požadované doklady zaslané e-mailom je potrebné doručiť písomne najneskôr v deň uskutočnenia výberového konania (pred jeho začatím). Po tomto termíne budú uchádzači, ktorí splnili podmienky a ktorí v určenom termíne doručili všetky požadované doklady pozvaní na výberové konanie. Svoj telefonický a e-mailový kontakt uveďte vo svojej žiadosti. 

